Božićni party Hrvatskog kulturnog kluba Baden-CH
2024-12-06 18:00 - 23:30 (Europe/Zurich) | Claquekeller Baden, Kronengasse 4, Baden, Aargau, 5400, Switzerland
Hrvatski kulturni klub u Švicarskoj organizira zabavu za članove i prijatelje Kluba koja će se održati 6. prosinca u prostorijama Qlaquekellera u Badenu.
Lista gostiju je već odavno zaključena, a sretnici koji su se stigli prijaviti na vrijeme uživat će u rock glazbi lokalno poznatog cover sastava Magic Moods.
Za prefine zalogaje s okusom doma pobrinuo se Mlinar Schweiz dok su vina, likere i pivo osigurali najbolji sponzori Badel 1862, Crolux i Karlovačka pivovara.
Podršku Hrvatskom kulturnom klubu u nastojanjima da okupi hrvatsku zajednicu u Švicarskoj pružili su i Croatia Airlines, Kreis Suisse i Podravka.
Sveti Nikola je potvrdio da će ostaviti dar za svakog sudionika, a najvećeg sretnika očekuje i poseban dar. Ali o tome više na zabavi.

Dokumentarac o GITAK TV-u konačno stiže u Zagreb
2024-12-06 21:00 - 23:00 | Kino SC, Savska cesta 25, Zagreb, 10000, Croatia (Local Name: Hrvatska)
Premijera, a ujedno i finale dokumentarnog filma “GITAK TV – prvih 20 godina”, održat će se 6. prosinca u kinu SC s početkom u 21 sat.
Ovo će biti možda posljednja prilika da se doživi GITAK TV atmosfera uživo, kaže producent filma Maroje Sabljić, dodajući kako je riječ o prvoj i posljednjoj projekciji u Zagrebu, za koju se priprema oproštaj u velikom stilu nakon četiri godine rada na projektu.
Uz projekciju filma, gledatelji će moći uživati u bogatom popratnom programu, koji uključuje razgovor i druženje s članovima komičarske skupine, isprobavanje i fotografiranje s kultnim stalkom za lakat SL2000, a za manje posjetitelje i djecu bit će dostupan i SL1000, kojih u
Hrvatskoj i svijetu postoji svega dva primjerka.
“Bit će to jedinstvena prilika dobiti odgovore na pitanja: Zašto su se raspali? Jesu li zaista u svađi? Zašto se Dena nikad nije ostvario kao
glumac? I što uopće znači GITAK!?”, naglašava Sabljić.
Na projekciju filma svoj dolazak najavili su i glavni protagonisti: čovjek jogurt, izbornik Dena, baba Manda, lutak Švabo, Joško Lokas i Mirko Fodor, a možda čak i članovi TBF-a dolete iz Sarajeva, gdje imaju koncert dan ranije.
“Sve u svemu, bit će to prava fešta od GITKA.”, kaže Sabljić.
Trailer filma:

Premijera predstave "Ostajemo-perkusije ljubavi" u Kazalištu Knap
2024-12-10 20:00 - 22:00 | Centar kulture na Peščenici, Ivanićgradska ul. 41A, Zagreb, 10000, Croatia (Local Name: Hrvatska)
Teatar Studio 9 u suradnji s kazalištem KNAP predstavlja autorsku predstavu “Ostajemo – perkusije ljubavi” – ljubavnu priču po istinitim događajima kakva se može pronaći u državnim statistikama. Priča na tragikomičan način prati jedan par čija dinamika odnosa, isprva nošena valovima nježnosti i povezanosti, udara o nevidljivu oštricu sukoba i osobnih ograničenja, te izranja u društvu koje skreće pogled u drugu stranu.
Na prvi pogled između Manuele i Žarka frcaju iskre, mijenja se kemija u njihovim glavama i srcima i oni preko noći ostaju i u dobru i u zlu. Fatalno zaljubljivanje i početak zajedničkog života, preko stalnog utvrđivanja ljubavi i ispravnih muško – ženskih pozicija, vode do posve neočekivanih, ili pak vrlo uobičajenih, reperkusija jednog bračnog odnosa.
Ideja, koncept, tekst i režiju predstave potpisuje autorski tim kojeg čine Vedran Komerički te Karmen Sunčana Lovrić, Nataša Kopeč, Mladen Vujčić i Marko Capor koji i glume u predstavi.
Autorski tim: Vedran Komerički, Karmen Sunčana Lovrić, Nataša Kopeč, Mladen Vujčić i
Marko Capor
Autori glazbe: Sara Renar i Dimitrije Simović
Kostimografija: Ines Zrnc Gregorina
Odnosi s javnošću: Dalibor Jakus
Fotografija: Petar Varat
Dizajn: Nikola Paić
Predstava je dio Platforme KNAP+ 2024.; Podržala Zaklada Kultura nova.

Predstavljanje i čitanje romana “Matija Katun und seine Söhne“
2025-05-10 20:00 - 22:00 | Bistro Philosophe, Regensbergstrasse 26, Dielsdorf, Canton Zuerich, 8157, Switzerland
Predstavljanje romana “Matija Katun und seine Söhne“ švicarskog pisca Karla Rühmanna koji je djetinjstvo proveo u Hrvatskoj.
Na odmoru u selu Žejane Ingmar Saidl slučajno se susreće s ugroženim istrorumunjskim jezikom i destilerom Pepom. Pepo mu ispriča legendu o seljaku i njegova tri sina, o izdaji, časti i nasljedstvu. Nedovoljno cijenjeni pisac Saidl u priči naslućuje priliku da konačno dobije priznanje te kratku legendu proširuje u roman. Pritom stvara književnu senzaciju: roman preveden s gotovo zaboravljenog jezika. Ali samo Ingmar Saidl i nekolicina upućenih znaju da tekst nije nepoznatog istarskog autora.
Matija Katun i njegovi sinovi (2025.) četvrti je roman Karla Rühmanna. Autor (rođen 1959.) djetinjstvo je proveo u Hrvatskoj, a studirao je njemački, španjolski i opću književnost u Zagrebu i Münsteru. Živi u Zürichu kao književni prevoditelj i autor romana, radiodrama i knjiga za djecu.
Njegov roman “Heroj” nominiran je za švicarsku književnu nagradu 2020.
Početak u 20 sati • Bar od 19 sati SMS Rezervacija 076 343 32 82 • info@philosophe.ch
Piše: Philosophe.ch

22. godišnja skupština Hrvatskog kulturnog kluba u Švicarskoj
2025-05-18 13:00 - 14:00 | ASK Clubhaus, Ländliweg 27, 5400 Baden, Ländliweg 27, Baden, 5400, Switzerland
Hrvatski kulturni klub, dugogodišnji promotor hrvatske kulture i zajedništva u Švicarskoj, s ponosom je obilježio 22. godišnjicu postojanja koju je proslavio 15. siječnja 2024. godine.
Tim povodom, Hrvatski kulturni klub u Švicarskoj organizira svoju 22. godišnju skupštinu. Održat će se u nedjelju, 18. svibnja 2025. godine, s početkom u 13:00 sati i trajat će do 14:00 sati.
Pozivamo sve članove Hrvatskog kulturnog kluba i prijatelje hrvatske kulture u Švicarskoj da nam se pridruže i svojim prisustvom uveličaju ovaj važan događaj. Skupština će se održati na adresi: ASK Clubhaus, Ländliweg 27, 5400 Baden.
Obavezne prijave za godišnju skupštinu primaju se putem e-pošte na adresu: hkk@croatis.ch.

HKK & Croatis.ch: PIKNIK za Hrvate u Švicarskoj
2025-05-18 14:30 - 20:00 | ASK Clubhaus, Ländliweg 27, 5400 Baden, Ländliweg 27, Baden, 5400, Switzerland
Ne propustite HKK & Croatis.ch PIKNIK, najbolju zabavu za Hrvate u Švicarskoj, koja će se održati u nedjelju, 18. svibnja 2025. godine na adresi ASK Clubhouse, Ländliweg 27, 5400 Baden.
Od 14.30 pa do 20.00 sati očekuje vas vrhunska atmosfera uz Darka i Tonija zaduženih za roštilj, osvježavajuća pića i glazba uživo koju će izvoditi Goran Kulezanovski.
Za naše najmlađe pripremili smo natjecanje u crtanju s prigodnim slatkim nagradama za tri najljepša rada.
Cijena ulaznice iznosi 35 CHF po osobi, dok je ulaz za djecu do 13 godina besplatan.
U cijenu ulaznice su uključeni hrana i piće!
Ulaznice se mogu nabaviti putem TWINT-a:
HKK & Croatis.CH PIKNIK: Twint QR kod
Ili uplatom na IBAN: [REDACTED]
Nakon uplate, obavezno se prijavite putem e-pošte na: hkk@croatis.ch, navodeći i broj djece koja će prisustvovati pikniku.
Hvala vam na prijavi i veselimo se nezaboravnoj zabavi i druženju s vama!

Lokacija na Google Maps: https://maps.app.goo.gl/AjvrEAhDyWf8PndC8

Proslava Dana državnosti RH uz svečani koncert u Schaffhausenu
2025-05-18 17:00 - 19:00 | Crkva St. Johann Schaffhausen, Kirchhofpl. 7, Schaffhausen, 8200, Switzerland
Generalni konzulat Republike Hrvatske u Zürichu poziva na proslavu Dana državnosti Republike Hrvatske uz svečani koncert.
Generalni konzul Slobodan Mikac sa suprugom Kristinom upriličit će ovaj svečani događaj u nedjelju, 18. svibnja 2025. godine, s početkom u 17:00 sati.
Koncert će se održati u prekrasnoj crkvi St. Johann, smještenoj na adresi Kirchhofpl. 7, 8200 Schaffhausen.
U prigodnom programu nastupit će talentirani dječji zbor Uršuline zvjezdice iz Varaždina, koji će svojim izvedbama zasigurno uveličati ovaj važan dan.

Projekcija filma "Izgubljeni zavičaj Ante Babaje" u Filmpodiumu
2025-06-16 20:30 - 23:00 | Filmpodium Kino, Nüschelerstrasse 11, Zürich, 8001, Switzerland
S opipljivom solastalgijom (onim osjećajem gubitka koji se javlja kada se promijeni domovina), Ante Babaja, svojom prepoznatljivom mješavinom proustovske fikcije i vizualnog užitka u sjajnim površinama prirode, osvjetljava čovjekova sjećanja na odrastanje na sjevernojadranskom otoku Cresu. Temeljen na istoimenom romanu Slobodana Novaka, film prikazuje nepovratnu transformaciju od poljoprivrednih struktura sa stadima ovaca, ribolovom tune i berbom grožđa do turizma s njemačkim turistima koji stoje u dvorištu s madracima na napuhavanje i roštiljem. Bez moraliziranja, film otkriva kako ta transformacija manifestira destruktivni rascjep u kulturi koja je svoje znanje o otočnom svijetu prenosila s generacije na generaciju. Znanje postaje beskorisno, ljudi beskućnici. Svatko tko uživa u odmoru trebao bi pogledati ovaj film. Prikazuje cijenu opuštanja, nestanak stvarnosti koja postaje puko sjećanje. Patrick Holzapfel
98 min. / color / 35 mm / OV/e

Projekcija "Otoci između tradicije i modernosti: Hrvatski kratki filmovi"
2025-06-17 18:30 - 22:00 | Filmpodium Kino, Nüschelerstrasse 11, Zürich, 8001, Switzerland
Pet kratkih filmova koji istražuju otočni život u bivšoj Jugoslaviji iz ponekad romantičnih, ponekad ironičnih, ponekad realističnih perspektiva, pružajući tako višestruku sliku ovih slikovitih regija iz perspektive onih koji tamo žive i živjeli su. Jesen na otoku Braču istražuje tradicionalne načine života na Braču, dok Mediteranski prozori propituju romantičnu perspektivu prvog filma i bave se značajem prozora na otoku – kroz koje ljudi špijuniraju, svađaju se i ogovaraju. Usamljeni otoci otkrivaju surovu stvarnost obitelji koja živi u Kornatskom arhipelagu. Pod ljetnim suncem stvara samodopadni bijeg od siromaštva na Korčuli, gdje otočani prodaju sve turistima i započinju afere s njima. Konačno, Na zimskom suncu prikazuje živote starijih osoba na Hvaru, što ne iznenađuje zimi, kada je otok miran i nema turista. Patrick Holzapfel
Intervju s Izbornikom filmova pročitajte OVDJE

Jubilarni vikend povodom 20. godišnjice Centra Paul Klee i Creavive
2025-06-21 10:00 - 2025-06-22 17:00 | The Zentrum Paul Klee, Monument im Fruchtland 3, Bern, Switzerland, 3006
Centar Paul Klee i Creaviva u Bernu slave svoju 20. obljetnicu i pozivaju na poseban besplatan vikend 21. i 22. lipnja 2025. Ovaj vikend je i posljednja prilika za posjetu opsežnoj izložbi “Le Corbusier. Red stvari”, koja završava 22. lipnja.
Više informacija nalazi se OVDJE

1st. PENALTY CUP ZH – NAGRADNI TURNIR by NK Croatia Zürich
2025-06-28 08:00 - 23:30 | Sportanlage Juchhof 1 Platz 8., Vulkanstrasse 200, Zürich, 8048, Switzerland
Prijava ekipa

Dragi prijatelji sporta, zabave i zajedništva – vrijeme je da okupite ekipu i prijavite se za najuzbudljiviji turnir u izvođenju penala ljeta 2025. u organizaciji NK Croatia Zürich! 🔥
📅 Datum: 28. lipnja 2025.
📍 Lokacija: Juchhof 1, Platz 8, Zürich
🕘 Prijava ekipa: Putem Linka
⚽ Početak turnira: (09:00 sati prijava; 10:00 sati početak)
👥 Tko može sudjelovati? Muškarci i žene od 15 do 65 godina
💰 Uplata: CHF 50.- po ekipi

🏆 NAGRADE KOJE MOTIVIRAJU!
🧤 Najbolji golman:

Stand-Up Paddle u vrijednosti preko CHF 500.- CHF! 😮

Original Nike rukavice

🥇 1. mjesto:

CHF 250.- (CHF 150.- Migros + CHF 100.- Cash)

Original Nike Necessaire za svakog člana ekipe!3

🥈 2. mjesto:

CHF 200.- (CHF 150.- Glatt + CHF 50.- Cash)

Original Nike lopta

🥉 3. mjesto:

CHF 150.- (CHF 150.- Shoppi Tivoli)

⚽ Najbolji strijelac:

Original Nike lopta

👨‍👩‍👧‍👦 PROGRAM ZA DJECU
Za naše najmlađe posjetitelje organiziramo dječji kutak s:
🎯 Mini golovi i lopte, gdje djeca spontano mogu igrati nogomet
🎯 Različite dodatne igre za djecu
🏆 Nagrade za sve (turnsack + Riegel)🏆 + Pehari za najuspjesniju djecu

Penalty CUP NK Croatia Zurich djeca

DODATNE ATRAKCIJE

🍔 Food Corner

🍹 Bar

🎵 Live DJ & zabava

📸 Foto & Video

📲 Praćenje rezultata putem aplikacije Tournify

🏖️ Ima i igralište na pijesku

⛑️ Prva pomoć – šator

🎯 Različite dodatne atrakcije

📌 Broj ekipa je ograničen (40 ekipa) – prijavite se što prije putem linka na našoj stranici i osigurajte svoje mjesto na ovom sportskom spektaklu!
Vidimo se na terenu! ⚽🔥
Mi smo Croatia!

Izložba ARTBOX.PROJECT ZÜRICH 7.0
2025-08-20 08:00 - 2025-08-24 17:00 | SBB Event Hall, Bahnhofplatz, Zürich, 8001, Switzerland
Umjetnici iz cijelog svijeta izlažu na ARTBOX.PROJECT ZÜRICH 7.0, prestižnoj izložbi koja pruža jedinstvenu priliku za predstavljanje umjetničkih djela širokoj publici u galeriji SWISSARTEXPO u Zürichu.
Otvorene prijave za ARTBOX.PROJECT ZÜRICH 7.0

Radionica kolinja - HKUD Kolovrat Luzern
2025-10-25 09:00 - 22:00 | Hrvatski dom Zug, Riedstrasse 11, Cham, 6330, Switzerland
Radionicu kolinja održat će HKUD Kolovrat Luzern. Datum je Subota 25.10.2025. Početak je u 9 sati ujutro – besplatno, a večera počinje u 18 sati i cijena je 20 CHF. Mjesto događaja je Hrvatski dom Zug

BikeTober & PitaParty MK Sokolovi Croatia
2025-10-25 20:00 - 23:30 | Motorrad Klub MK Sokolovi Croatia, Neuhaltenring 1, Ebikon, 6030
🍺🥟🏍️ BikeTober & PitaParty – Dva slavlja, jedna noć! 🎉
U subotu, 25. listopada 2025. u našem klupskom domu čeka vas dupla zabava!
👉 Klasični BikeTober s Oktoberfest ugođajem
👉 susreće legendarnu PitaParty sa svježom domaćom pitom
🔥 Nema bijelih kobasica umjesto toga svježa pita za sve goste, besplatno! 🥟
Uz to hladno pivo, muzika i pravi biker-štih. 🍻🏍️
📍 Lokacija: Klupski dom
🕗 Početak: 20:00 sati – do kad traje
Zato: zabilježite datum, povedite prijatelje i dođite

RECITAL GITARE- Srdjan Bulat
2025-11-02 17:00 - 20:00 | Gartensaal im C. F. Meyer-Haus, Alte Landstrasse 170, Kilchberg, 8802, Switzerland
22. Podium mladih glazbenika
RECITAL GITARE
Hrvatski gitarist Srđan Bulat svira remek-djela iz raznih stilova
S iznimnom muzikalnošću, izravnošću i iznenađenjem – tako se ginatarist Srđan Bulat predstavlja raznolikim programom.
Od Johna Dowlanda do Astora Piazolle, vodi nas kroz sve stilove i ere, otkrivajući bogatstvo i gitarističke tradicije i svojih osobnih umjetničkih kvaliteta kao izvođača. Njegov glazbeni stil postaje suvremen i neposredan kroz modernu perspektivu. Posebno je impresivan Nokturno Slavka Fumića, koji je preživio Drugi svjetski rat skriven u padobranu.
Svođenje na jednog umjetnika i njegov instrument stvara intimno koncertno iskustvo.
Veselimo se što ćemo vas ugostiti, uključujući i na aperitivu koji slijedi, na koji ste srdačno pozvani.
Rezervirajte svoja mjesta na info@forummusik.ch ili +49 78 763 96 16 kako biste mogli uživati ​​u večeri opušteno od samog početka.
Preporučena cijena 30.-
Nedjelja, 2. studenog 2025
Koncert 17:00 sati
Vrtna dvorana u kući C. F. Meyera, Alte Landstrasse 170, 8802 Kilchberg
ForumMusik 078 763 96 16/info@forummusik.ch

42. Dvoranski turnir NK Marjan Zug
2025-11-08 08:00 - 23:30 | Dreifachturnhalle, Zentrumstrasse 10, Hünenberg, 6331, Switzerland
onogometni turnir NK Marjan Zugonogometni turnir,Mali nogomet 5+1
Aktivni 100.-
Veterani 100.-
U12

42. Malonogometni turnir NK Marjana

Datum: 8. studenoga 2025.
Lokacija: Dreifachturnhalle, Zentrumstrasse 10, 6331 Hünenberg

Očekuje vas dan ispunjen sportskim nadmetanjima, prijateljstvom i druženjem uz dobru atmosferu.
Turnir okuplja ekipe i ljubitelje malog nogometa iz cijele regije, a uz sportski dio pripremili smo i bogatu ponudu hrane i pića.

Veselimo se vašem dolasku i zajedničkom slavlju sporta i zajedništva !

Martinje - najbolja zabava - Hrvatski kulturni klub i Croatis.ch
2025-11-15 17:00 - 23:30 | ASK Clubhaus, Ländliweg 27, 5400 Baden, Ländliweg 27, Baden, 5400, Switzerland
🍇🎉 JESEN STIŽE DUNJO MOJA… i s njom NAJLUĐE MARTINJE! 🎉🍷
Pripremite se, jer Hrvatski kulturni klub (HKK) i Croatis.CH vas pozivaju na apsolutno NEZABORAVNO Martinje.
Zaboravite na dosadne jesenske večeri i pridružite nam se!
Što vas čeka?
Datum i vrijeme: subota, 15. studenog 2025. od 17:00 h do ponoći
Mjesto: Naša omiljena bajkovita Šumska kućica!
Adresa: ASK Clubhaus – Ländliweg 27, 5400 Baden
Zašto doći?
Jer krstimo mošt! Jer je hrana uključena u cijenu! Jer je piće uključeno u cijenu!
I jer je DJ Andrej Croat 83 zadužen da vas raspleše i raspjeva kao da sutra ne postoji!
Tko je bio na našim prijašnjim eventima, zna da je ovo garancija za urnebesnu atmosferu! 😉
Cijena ulaznice (SVE uključeno!):
Članovi HKK: Samo 20 CHF 💸
Ostali veseljaci: Poštenih 40 CHF 🍷
PAŽNJA! Broj mjesta je O-G-R-A-N-I-Č-E-N i ne želimo da plačete pred vratima (osim od smijeha!).
Prijave su OBAVEZNE!
Rezervirajte svoje mjesto dok možete i osigurajte si najbolji provod u Badenu!
Pošaljite email na:
📧 hkk@croatis.ch
Vidimo se u Šumskoj kućici, spremni da nazdravimo, pjevamo i plešemo do ponoći! Živjeli! 🍷
U susret najveselijoj jesenskoj tradiciji: Ne propustite nezaboravno Martinje u Badenu

VELIKA JUBILARNA FEŠTA – 10 GODINA CROATIA LUZERN
2025-11-15 18:00 - 23:30 | Zentrum St. Michael, BLATTENMOOSSTRASSE 8, LUZERN, 6014, Switzerland
Dragi prijatelji, članovi i simpatizeri,pozivamo vas da zajedno proslavimo jubilarnih 10 godina nogometa, druženja i postojanja Croatia Luzern!

Lokacija: ZENTRUM ST. MICHAEL –BLATTENMOOSSTRASSE 8, 6014 LUZERN

Datum: 15.11.2025
Za odličnu atmosferu pobrinut će se band Innuendo
Feštu će uljepšati i nastup @hkudkolovrat

Večer puna emocija, druženja, plesa i dobre glazbe – obilježimo zajedno desetljeće zajedništva i sportskog duha!

19. Malonogometni Turnir - HNK Kroatien Schwyz
2025-11-22 08:00 - 2025-11-23 17:00 | Dreifachhalle Allmig, Gotthardstrasse 71, Oberarth, 6414, Switzerland
Hnk Kroatien Schwyz organizira 19. Malonogometni turnir.
Ove godine se 19. Malonogometni turnir održava se po prvi put u dva dana:
📅 Subota, 22.11.2025 – kategorija 30+ i djeca do 12 god.
📅 Nedjelja, 23.11.2025 – Aktivni
📍 Lokacija: Dreifachhalle Allmig, Oberarth
💰 Aktivni i seniori uplaćuju akontaciju od 100 CHF
✅ Prijave isključivo online: https://kroatien-schwyz.ch/turnir/

Proslava 30 godina postojanja HKUD Kolovrat Luzern
2025-11-29 17:30 - 23:30 | Aula Cher Sarnen, Cherweg, Sarnen, 6060, Switzerland
HKUD Kolovrat Luzern slavi 30 godina postojanja. Zabava će se održati 29. 11. 2025. s početkom u 17.30 sati. Mjesto je Aula Cher Sarnen. Gosti su HKUD Croatia Basel i TS Indigo. Cijena je 50 CHF u koju je uključen Apero, juha. glavno jelo i slatki stol.
Rezervacije na broj: 079 217 19 02
Pročitajte intervju sa Sandrom Knežević, predsjednicom HKUD Kolovrat Luzern povodom obilježavanja jubileja:
Sandra Knežević: Tri desetljeća kuca hrvatsko srce HKUD Kolovrata iz Luzerna u Švicarskoj

35. Tradicionalna zabave HŠD Zagreb Arbon
2026-02-07 19:00 - 23:30 | Seeparksaal Arbon, Wassergasse 14, Arbon, 9320, Switzerland
🎉 Najava 35. Tradicionalne Zabave HŠD Zagreb – Arbon! 🎉
Dragi članovi, prijatelji i svi ljubitelji dobre zabave,
s velikim zadovoljstvom najavljujemo 35. Tradicionalnu Zabavu HŠD Zagreb – Arbon, koja će se održati 07. veljače 2026. u Seeparksaal Arbon, Wassergasse 14, 9320 Arbon. Ove godine pripremili smo vam iznimno bogat glazbeni program koji će, vjerujemo, zadovoljiti sve generacije.
🔹 Glavni izvođač večeri – Jole!
Jedan od najpopularnijih hrvatskih zabavnjaka, poznat po svojim energičnim nastupima i hitovima koji podižu atmosferu do maksimuma.
🔹 Posebni gosti – Westsiders iz Zagreba!
Mladi, talentirani glazbenici koji svojim modernim zvukom i energijom osvajaju publiku. Njihov nastup zagrijat će pozornicu i održati ritam sve do kasnih sati.
Pozivamo vas da nam se pridružite u slavlju tradicije, glazbe i zajedništva.
Čeka vas večer ispunjena plesom, pjesmom i nezaboravnom atmosferom.
Vidimo se 07.02.2026. u Arbonu – spremni za još jednu nezaboravnu zabavu! 🎶✨
Informacije i kupnja ulaznica:
chroatiarbon@gmail.com
sms ili WhatsApp – 078 237 3633
